இவ்வாறான கொடுஞ் செயல்களைச் செய்பவளைப் பெண் என்று நினைத்தல் கூடாது. நாணம் முதலான பெண்மைக் குணம் உடையவர்களுக்குத் தீங்குசெய்தால் அது கண்டு வீரம் மிக்க ஆடவர் நகைத்துப் பரிகசிப்பர்; வாள்முதலான போர்க் கருவிகளில் வல்ல வலிமைமிக்க வீரர்களான ஆண்களின் தோளாற்றலும்; இத்தாடகையின் பெயரைச் சொல்லக் கேட்டவுடன் தோற்று விடுமென்றால்; ஆண்மை என்று கூறும் அந்த அஞ்சாத பண்பு யாரிடம் இருக்கும். பெண்ணாகிய இவளுக்கும். வலிமைமிக்க ஆண்களுக்கும் என்ன வேறுபாடிருக்கிறது? இந்திரன் முதலானோரும் தோற்று ஓடும்படி செய்த இவளைப் பெண் என நினைக்கலாமா. உயிர்களைக் கொன்று தின்பதைவிட. தீயசெயல் எது உள்ளது? இப்படிப்பட்டவளைப் பெண் என்று சொல்வது இகழ்ச்சிக்குரியதேயாகும். .......... அரச குலத்தவனாகிய நீ இவளது தீச்செயலை அறிந்தும் இவ்வாறு தணிந்து நிற்பது தருமம் அல்ல; இந்த அரக்கியைக் கொல்வாயாக.
ivvarana kodunch seyalgalai seibavalai pen yenru ninaithal koodathu. Naanam muthalana penmai gunam udaiyavargalukku theenguseithaal athu kandu veeram mikka aadavar nagaithu parigasippar. vaalmuthalana por karuvigalil valla valimaimikka veerargalana aangalin thollatralum; ithaadagayin peyarai solla kettavudan thotru vidumenraal; aanmai yenru koorum antha anjatha panbu yaridam irukkum. Pennagiya ivalukkum. Valimaimikka aangalukkum yenna verubatirukkirathu? Inthiran muthalaanorum thotru odumbadi seitha ivalai pen ena ninaikalama. Uyirkalai kondru thinbathaivida theeyaseyal yethu ullathu? Ippadipattavalai pen endru solvathu igalchikuriyathaagum ……. arasa kulathavanagiya nee ivalathu theeseyalai arinthum ivvaaru thanithu nirpathu tharumam alla; intha arakkiyai kolvaiyaga".